07.04.2007 03:54   "Ma arvan, et Reformierakond tegi vea, et ei võtnud Laari valitsusse. Laar on kogenum poliitik kui Ansip. Laari tõrjumise asemel olnuks Ansipil palju targem Laarilt õppida, kuidas poliitikat aetakse," ütles Savisaar Eesti Päevalehele.    Savisaare arvates peaks iga peaministri huvi peaks olema tõmmata valitsusse kaasa kõigi koalitsioonis osalevate parteide juhid.    "Praeguse valitsusega lähevad asjad aga keeruliseks, sest seda hakkavad mõjutama Ansipi hääled ja Laari ambitsioonid. Kuigi Laar valitsusse ametlikult ei kuulu, hakatakse mõne aja pärast rääkima, et Ansip on peaminister Laari valitsuses," ütles Savisaar.    Pärast seda, kui Reformierakond keeldus andmast  Isamaa ja Res Publica liidu le uues valitsuses välisministri kohta, teatas Laar, et ei asu ministrina tööle, vaid kandideerib Isamaa ja Res Publica liidu esimeheks.